tomron87/hebrew-wikipedia-sentences-corpus huggingface dataset:
הקומיקס מתאר את קורותיהם של האלטר-אגואים המצוירים של היוצרים: ג'ון "גייב" גבריאל (דמותו של המאייר, מייק קרהוליק) וטיכו ברהה (דמותו של הכותב, ג'רי הולקינס).
על אף שהעלילות שואבות השראה מחייהם, היוצרים אינם מתייחסים לדמויות כאווטארים מדויקים של עצמם.
רוב רצועות הקומיקס עוסקות בתגובותיהם של גייב וטיכו למשחקי וידאו חדשים, חדשות מתעשיית הגיימינג או תופעות בתרבות הגיימרים.
בדרך כלל, גייב הוא הדמות האימפולסיבית והאנרגטית, בעוד טיכו הוא האינטלקטואל הציני והארכני.
ההומור נובע מהדיאלוגים השנונים ביניהם ולעיתים קרובות כולל בדיחות פנימיות המוסברות בפוסט הבלוג הנלווה לכל קומיקס.
כנס PAX (במקור Penny Arcade Expo) הוא פסטיבל משחקים ציבורי שנוסד על ידי הולקינס וקרהוליק בשנת 2004. הכנס, שהחל כאירוע קטן של כ-3,000 איש, צמח והפך לסדרת כנסים בינלאומית הנערכת מספר פעמים בשנה בערים שונות בארצות הברית ובאוסטרליה, ומושכת אליה עשרות אלפי מבקרים בכל אירוע.
PAX נחשב לאחד הכנסים החשובים בתעשייה, המשלב בין חשיפות של משחקים חדשים, פאנלים של מפתחים, תחרויות eSports ופעילויות קהילתיות.
בשנת 2003, ייסדו השניים את Child's Play, ארגון צדקה שמטרתו לשפר את חייהם של ילדים המאושפזים בבתי חולים ברחבי העולם באמצעות משחקים.
הארגון מגייס תרומות מהציבור וקהילת הגיימרים, ורוכש באמצעותן קונסולות משחק, משחקים, צעצועים וספרים עבור יותר מ-180 בתי חולים ברחבי העולם.
מאז הקמתו, גייס הארגון מעל 40 מיליון דולר.
Penny Arcade Adventures: סדרת משחקי וידאו הומוריסטית המבוססת על הקומיקס, המשלבת אלמנטים של משחק תפקידים והרפתקאות.
ארבעת פרקי הסדרה יצאו בין השנים 2008 ל-2013.
Penny Arcade: The Series: סדרת רשת דוקומנטרית שתיעדה את הנעשה במשרדי החברה ואת תהליך היצירה של הקומיקס והמיזמים השונים.
הקומיקס מתאפיין בהומור סרקסטי, לעיתים סוריאליסטי, ואינו נמנע משימוש בשפה בוטה ובאלימות קומית.
אין בקומיקס רצף עלילתי מתמשך, וכל רצועה עומדת בפני עצמה.
דמויות שמתות באופן אלים בקומיקס אחד חוזרות בקומיקס הבא ללא פגע.
לצד הנושאים הקלילים, הקומיקס עוסק לעיתים גם בנושאים רציניים יותר.
באחת הרצועות המפורסמות, דמותו של גייב הציעה נישואין לחברתו בחיים האמיתיים, ובאחרת שיבחו היוצרים נער שהתעמת עם בריונים שהציקו לו.
במהלך שנות פעילותו, הקומיקס והיוצרים היו מעורבים במספר מחלוקות ציבוריות:
תותית (Strawberry Shortcake): בשנת 2003, קיבלו היוצרים מכתב התראה לפני נקיטת צעדים משפטיים מחברת American Greetings בשל שימוש פארודי בדמותה של תותית.
הם הסירו את הקומיקס המדובר, אך הגיבו בסדרת קומיקסים שלעגו לתאגיד.
ג'ק תומפסון: בשנת 2005, נקלעו "פני ארקייד" לעימות מתוקשר עם ג'ק תומפסון, עורך דין מפלורידה ופעיל נמרץ נגד אלימות במשחקי וידאו.
העימות החל לאחר שתומפסון פרסם מכתב פתוח בשם "הצעה צנועה למשחק וידאו" ("A Modest Video Game Proposal"), בו קרא תיגר על תעשיית המשחקים.
הוא הציע שיתרום 10,000 דולר לצדקה אם חברה כלשהי תיצור ותפיץ משחק שבו שחקנים הורגים מפתחי משחקים, כפי שהוא תיאר בתסריט שחיבר.
תומפסון טען שהתעשייה לעולם לא תעז ליצור משחק כזה, כי אז "האלימות תופנה כלפיהם".
לאחר שנוצרו מספר מודים למשחקים קיימים שענו על דרישותיו, תומפסון חזר בו מהצעתו בטענה כי היה מדובר בסאטירה בלבד וסירב לתרום את הכסף.
בתגובה, מייק קרהוליק וג'רי הולקינס, יוצרי "פני ארקייד", תרמו בעצמם 10,000 דולר לקרן הצדקה של ה-ESA (ארגון הגג של תעשיית המשחקים בארצות הברית).
על ההמחאה הם כתבו בשורת התזכיר: "עבור ג'ק תומפסון, כי ג'ק תומפסון לא יתרום" ("For Jack Thompson, Because Jack Thompson Won't").
המהלך של "פני ארקייד" זכה לתהודה עצומה בקהילת הגיימרים, אך הוביל להסלמה חריפה בעימות.
תומפסון, שזעם על המחווה הפומבית, החל במסע משפטי וציבורי נגד "פני ארקייד":
הוא יצר קשר טלפוני עם קרהוליק ואיים בתביעה.
הוא שלח מכתב למשטרת סיאטל בטענה ש"פני ארקייד" מנהלים נגדו קמפיין הטרדה פלילית ומעודדים את קוראיהם לתקוף אותו.
הוא ניסה לערב את ה-FBI בטענה לסחיטה, למרות ש"פני ארקייד" לא דרשו ממנו דבר בתמורה לתרומה.
העימות הגיע לשיאו כאשר תומפסון כלל את "פני ארקייד" ברשימת הנתבעים בתביעה שהגיש נגד חברת המשחקים Take-Two Interactive.
התביעה נדחתה בסופו של דבר.
הפרשה נחשבת לאירוע מכונן שהדגים את כוחה של קהילת הגיימרים להתאגד ולהגיב באופן מאורגן ופומבי, ואת מעמדם של "פני ארקייד" כמובילי דעת קהל בתחום.
שנים לאחר מכן, בשנת 2008, רישיון עריכת הדין של ג'ק תומפסון נשלל ממנו לצמיתות על ידי לשכת עורכי הדין של פלורידה, עקב שורה ארוכה של התנהגויות בלתי הולמות והגשת תלונות שווא, שלא היו קשורות ישירות לעימות עם "פני ארקייד".
מחלוקת ה-"Dickwolves": בשנת 2010, קומיקס שעסק באופן הומוריסטי-שחור באונס כאלמנט במשחקי וידאו, עורר סערה וביקורת רבה על חוסר רגישות לנושא.
התגובה הראשונית של היוצרים, שכללה מכירת חולצות "Team Dickwolves" ("נבחרת זאבי-הזין"), החריפה את המחלוקת והובילה לדיון נרחב על גבולות ההומור בקהילת הגיימינג.
לבסוף, היוצרים הסירו את החולצות והתנצלו על חלקם בסערה.
"פני ארקייד" זכה להכרה נרחבת כאבן דרך בתרבות האינטרנט והגיימינג.
מלבד הכללתם ברשימת 100 האנשים המשפיעים של מגזין "טיים", הם זכו בפרסים רבים בתעשיית המשחקים והקומיקס, וצוינו על ידי הסנאט של מדינת וושינגטון על תרומתם לתרבות, לתעשייה ולקהילה.
People Are People (בעברית: אנשים הם אנשים) הוא אלבום אוסף של להקת המוזיקה האלקטרונית הבריטית דפש מוד, שיצא ב-1984.
האלבום יצא בארצות הברית בלבד והגיע למקום 74 במצעד האלבומים שם.
כל השירים נכתבו על ידי מרטין גור למעט Work Hard שנכתב על ידי גור ואלן ויילדר.
דייב גהאן שר את כל השירים למעט Pipline, שאותו שר מרטין גור.
כל שירי האלבום נכללו באחת או יותר מן ההוצאות הקודמות של הלהקה:
ב-12 במרץ 1984 יצא הסינגל People Are People בבריטניה.
לאחר שהוא הצליח גם ברדיו האמריקאי, החליטה Sire (חברת התקליטים של הלהקה בארצות הברית) להוציא את אלבום האוסף People Are People.
הסינגל עצמו, יצא רק ב-12 ביולי 1984, מעט אחרי יציאת האלבום.
"Perfect Day" (בעברית: "יום מושלם") הוא שיר מאת המוזיקאי לו ריד משנת 1972 שהופיע לראשונה באלבומו "Transformer".
השיר המקורי זכה להצלחות נוספות במהלך סוף שנות ה-90 לאחר שהופיע בפס-קול הסרט טריינספוטינג בשנת 1996. בשנת 1997 יצא כסינגל בגרסה חדשה, מרובה-כוכבים, לצורכי צדקה.
בשנת 2003 הקליט ריד את השיר מחדש לאלבומו "The Raven".
השיר הוקלט במקור לאלבומו של ריד "Transformer", בהפקתם ועיבודם של דייוויד בואי ומיק רונסון.
לפי הפרשנות הנפוצה, השיר עוסק ביחסים רומנטיים, המתייחסים ככל הנראה ליחסיו של ריד לבת זוגו באותה העת, בטי קרונסטדט, שהפכה לאחר מכן לאשתו הראשונה.
פרשנות נפוצה נוספת היא כי השיר עוסק בהתמכרותו של ריד להרואין.
השיר כבש את פסגת מצעד הסינגלים הבריטי.
להקת דוראן דוראן ביצעה גרסת כיסוי לשיר בשנת 1995. השיר יצא כסינגל הראשון מתוך האלבום "Thank You" של הלהקה שהורכב מגרסאות כיסוי לשירים שונים.
השיר דורג במקום ה-28 במצעד הסינגלים הבריטי.
וידאו קליפ בו נראים חברי הלהקה מבצעים את השיר בשילוב עם תמונות סוריאליסטיות צולם בחודש פברואר והוקרן לראשונה חודש לאחר מכן.
בשנת 2004 נכלל השיר באלבום האוסף של הלהקה "The Singles 1986–1995".
סוזן בויל ביצעה גרסת כיסוי לשיר, שהופיעה באלבומה השני "The Gift" ויצא כסינגל בנובמבר 2010. ליציאת השיר קדמה חוסר הסכמה עם לו ריד.
בויל הייתה אמורה לבצע את השיר בתוכנית הטלוויזיה "America's Got Talent" במהלך חודש ספטמבר 2010. שעתיים לפני המועד המתוכנן נאלצה לבטל את הופעתה בעקבות הודעה שנמסרה כי לו ריד מתנגד לביצוע השיר בשידור ולהכללתו באלבום.
הזמן הקצר לא איפשר ללהקה לערוך חזרות על שיר אחר ובויל ביטלה את הופעתה בצילומים.
יומיים לאחר מכן מסר נציגו של הזמר כי לא הייתה לריד התנגדות אישית וכל הנושא נבע מבעיה בפרצדורות הרישוי למתן זכויות שימוש בזכויות יוצרים.
The People Show היא קבוצת התיאטרון הניסויי הוותיקה ביותר שפועלת כיום באנגליה; מרכזה הוא ב-East End של לונדון.
הקבוצה נוסדה ב-1966 בידי ג'ף נוטאל, ג'ון דרלינג, לורה גילברט ומארק לונג.
הצגת הבכורה שלה נערכה במרתפה של חנות הספרים Better Books בדרך צ'רינג קרוס.
היא הייתה קבוצת המיצג הראשונה שפעלה בלונדון ולה תפקיד מרכזי בהיסטוריה של התיאטרון האלטרנטיבי הבריטי.
למרות שחלק מאנשי People Show נעזרים בטקסטים, הרי שזו בעיקר נקודת פתיחה לעבודת אימפרוביזציות שמבצעים האמנים השונים החברים בקבוצה: שחקנים, מוזיקאים, משוררים, וציירים, שמותאמת לחלל בו הם יוצרים את המופע.
ב-1969 הם הציגו בתיאטרון רויאל קורט של לונדון.
בשנת 1982 התמקמה במבנה הקבע בו היא שוכנת כעת: People Show Studios, לשעבר אולם כנסייה ב-Bethnal Green.
People Show ממשיכה להיות להקת אמנים שנודדת בבריטניה ויצרה עד היום 123 הפקות - האחרונה שבהן הייתה People Show 123: The Rummage Show, שהופקה במשותף עם אוניברסיטת רוהמפטון ו-ALRA (האקדמיה לאמנויות חיות ומתועדות).
Perfect Strangers הוא אלבומה האחד עשר של להקת הרוק הבריטית דיפ פרפל שיצא לאור בשנת 1984.
האלבום, שיצא לאחר תשע שנים שבהן הלהקה לא הייתה פעילה ולא הוציאה אף אלבום, נחשב לאחד המוצלחים של הלהקה, ומהווה ציון דרך חשוב בתולדותיה.
בעקבות סכסוכים רבים בין חברי הלהקה, שבין היתר הביאו לפרישתו של הדמות הדומיננטית ביותר בה, ריצ'י בלקמור, נוסף על בעיות אישיות של שניים מחבריה, יוז ובולין שהיו מכורים באופן קשה לסמים, ובעיית פחד הבמה ממנה סבל בולין, החליטה הלהקה להתפרק.
החברים הפורשים הצטרפו ללהקות שונות וחלקם הקימו הרכבים חדשים.
בלקמור וגלובר הקימו את להקת ריינבו, איאן גילן הצטרף לבלאק סבאת' לאלבום Born Again, ג'ון לורד חבר לוייטסנייק אותה הקים סולן הלהקה לשעבר דייוויד קובדייל, ואיאן פייס ללהקת הגיבוי של גרי מור.
תשע שנים לאחר מכן, נפגשו חברי הלהקה והחליטו להתאחד ולהתחיל בהקלטות האלבום, כשהם מהווים את ההרכב הקלאסי והמצליח ביותר של הלהקה.
מלבד ההצלחה העצומה של מכירות האלבום, מסע ההופעות שלו בארצות הברית זכה להצלחה אדירה.
מסע ההופעות שלהם ב-1985 היה המסע המוצלח ביותר בארצות הברית יותר מכל אמן אחר, מלבד ברוס ספרינגסטין.
באלבום מופיע אחד משיריה המפורסמים של הלהקה "Perfect Strangers"
כל השירים נכתבו על ידי ריצ'י בלקמור, איאן גילן, ורוג'ר גלובר, מלבד השיר "Nobody's Home" שנכתב גם על ידי ג'ון לורד ואיאן פייס
השיר "Not Responsible" התווסף להוצאת האלבום ב-CD.
השיר "Son of Alerik" הוכנס לאלבום בהוצאה המחודשת של האלבום בשנת 1999, ונכתב על ידי ריצ'י בלקמור.
ג'ון לורד - עוגב, קלידים
פנטו היא הפצת גנו/לינוקס, נגזרת של ג'נטו לינוקס, המיועדת לבדיקות חדירה ופגיעויות ולבדיקות אבטחת רשתות.
היא פותחה על ידי מיכאל זנטה (Michael Zanetta), ריק פארינה (Rick Farina), אנטון בולשאקוב (Anton Bolshakov), סטפן קון (Stefan Kuhn), ינס פראנאיטיס (Jens Pranaitis) ושוחררה בתאריך 22 ביוני 2005 (גרסה Pentoo 2005.1).
ההפצה ניתנת להורדה בגרסת 32 ו-64 ביט ויכולה לשמש גם כהשלמה להתקנה קיימת של הפצת ג'נטו לינוקס.
המערכת מופצת כשעליה מותקנות מראש תוכניות רבות כגון: כלי חקירה, כלי ניתוח, פרוקסי, אקספלויטים, מסדי נתונים, בלוטות' ועוד.
גרסאות התוכנה משוחררות בשיטת הפצה מתגלגלת, משמעות הדבר הוא שהחבילות שבתוכנה מתעדכנות באופן שוטף מעדכונים של המפתחים המקוריים בכך מקבלים גרסאות עדכניות יותר.
במקרה של בעיה, הפתרון לה יהיה בגרסה חדשה.
כל גרסאות ההפצה ששוחררו באופן רשמי:
"Perfect Illusion" (בעברית: "אשליה מושלמת") הוא סינגל של הזמרת האמריקאית ליידי גאגא, סינגל הבכורה מתוך אלבום האולפן החמישי שלה, Joanne.
השיר יצא להורדה דיגיטלית החל מ-9 בספטמבר 2016 דרך חברת ההקלטות אינטרסקופ רקורדס.
השיר נכתב והופק על ידי גאגא, קווין פארקר, מארק רונסון ובלאדפופ.
זמן קצר לאחר צאתו עלו השערות שהשיר עוסק בבן זוגה לשעבר של גאגא, טיילור קיני.
לאחר מכן הופרכו השמועות על ידי גאגא עצמה.
מבקרי המוזיקה נתנו ביקורות מעורבות חיוביות על השיר, רבים מהם ציינו דמיון לעבודה של המוזיקאי האמריקני ברוס ספרינגסטין.
מבחינה מסחרית, השיר דורג במקומות גבוהים במצעדים והגיע למקום ה-15 במצעד הבילבורד הוט 100 של ארצות הברית.
בנוסף, כבש את המקום הראשון במצעדי המדינות של צרפת, בלגיה, פינלנד, יוון, וספרד, והגיע לעשירייה הראשונה בצ'כיה, הונגריה, איטליה, סקוטלנד, וסלובקיה.
השיר נכלל במסע ההופעות של גאגא ב-2017, "Joanne World Tour".
לאחר צאת אלבומה השלישי, Artpop בשנת 2013, גאגא החליפה לעצמה סוכן והצטרפה לחברה לייב ניישן אנטרטיינמנט, ביחד עם המנהל שלה בובי קמפבל.
באותה התקופה נראה כי החלה לשנות את תדמיתה הציבורית בתקשורת, שמה דגש על קולה ושמרה על איפוק והתנהלות שקטה מאשר בשנים הקודמות שלה.
לאחר מכן הוציאה אלבום ג'אז משותף עם הזמר האמריקאי טוני בנט בשם, Cheek to Cheek בשנת 2014. האלבום אף זכה בפרס גראמי בקטגוריית "אלבום הג'אז הטוב ביותר" בשנת 2015.
בחודש ינואר 2016, זמן קצר לאחר שזכתה בפרס גלובוס הזהב גאגא אישרה כי החלה לעבוד על אלבום האולפן החמישי שלה שעתיד לצאת באותה שנה, בדגש על מראה חדש שהיא תציג עבורו.
ב-2015 ו-2016 גאגא החלה לשתף תמונות ברשתות החברתיות בה היא נראית עובדת על מוזיקה חדשה, ובהמשך נחשף כי באלבום מעורבים המפיקים רד וואן, ג'ורג'ו מורודר, מארק רונסון וניל רוג'רס, בין היתר.
רונסון אישר את שיתוף הפעולה שלהם והוסיף כי המוזיקה שנרשמה עם גאגא היא "חלק מהמוזיקה האהובה עליו שעליה באמת עבדה אי פעם, זה מדהים, אני אוהב את זה ולא יכול לחכות עד שאנשים ישמעו אותה".
ב-17 באוגוסט 2016, גאגא שיתפה בחשבונה באינסטגרם 12 תמונות שמרכיבות ביחד את המילים, "September", "Lady Gaga", "New Single".
שמרמזות על תאריך הוצאת הסינגל המוביל באלבום.
לדברי מארק סאבג מהאתר "BBC Music" השיר הוא שיר עם ג'אנר דיסקו-רוק.
לואיס קורנר מהאתר דיגיטל ספיי, הרגיש שרקע השיר רמז לתקופות האלבום הקודמות של גאגא.
בריאיון עם רולינג סטון, המפיק בלאדפופ אמר כי "Perfect Illusion" הוא "שיר רוק גדול שגורם לך לרצות לרקוד".
לדבריו, במהלך ההקלטה הם לא דנו על הצליל בפועל של השיר.
בלאדפופ גם פירט על השיר שהוא מכיל רגעיים מסורתיים והשפעות של נשמה, אך לא באופן מילולי.
מבחינה מילולית, "Perfect Illusion" נתקל בבעיה במערכת יחסים, ומכאן שמו של השיר.
גאגא תיארה אותו בריאיון עם "iHeartMedia" כ-"אקסטזה מודרנית...
מצאנו את הדרך המתוקה והפשוטה שלנו לומר את זה, אני מקבלת את האדרנלין החולה בכל פעם שאני שומעת אותו".
היא עוד הבהירה כי המילים בסופו של דבר הן על פרשנות בתקשורת החברתית ואת הבעיות פנים אשר כול אחד מנסה להציג ייצוג מושלם של עצמו.
דיווחים בתקשורת משערים כי המילים מדברות על הפרידה מבן זוגה השחקן האמריקאי טיילור קיני, בסביבות יולי 2016. סמנתה שנור מהערוץ E!
פענחה את המילים, ואמרה כי לדעתה החזרה של גאגא על הביטוי "אשליה מושלמת" הוא על היחסים שלהם.
גאגא הגיבה לגבי השמועה במהלך ריאיון עם תחנת הרדיו "SiriusXM" ואמרה כי השיר לא היה עבור קיני, ולא היה מסלול "נקמה", גאגא, "אני אוהבת את טיילור כל כך הרבה, והשיר הזה לא בשביל להכות בו ...
זה שיר על כולנו, ואני לעולם לא הייתי משתמשת בשיר שלי או רוצה להשתמש בציבור כדי לפגוע במישהו שאני אוהבת כל כך הרבה".
עם צאתו של "Perfect Illusion", קיבל השיר ביקורות מעורבות ממבקרי מוזיקה אך טובות ברובן.
אליס וינסנט מהעיתון הבריטי דיילי טלגרף, נתנה לשיר 4 כוכבם מתוך 5 וציינה כי, "זה כיף לדעת שהיא חזרה לתקופת "Just Dance", גאגא" והוסיפה שהופעותיה עם השיר "מאוד מרגשות".
עבור ג'ס דנהם מהעיתון בלונדון אינדפנדנט, "השיר נוטה לכיוון רוק ולא ל-"Just Dance" או "Poker Face", ואמר שהופעת הבכורה של השיר הייתה מקום מצוין להיות במועדון קטן בלונדון".
האתר "Idolator" כינה את גאגא כ-"אלת רוק", והצליל הכהה והמטושטש של השיר הולך יותר לכיוון Born This Way, מאשר לשירים של האלבום Artpop, משנת 2013. האתר סיים את ביקורתו בכך שאמר ש-"זוהי העזיבה של גאגא מהז'אנר דאנס-פופ שהייתה לה בקריירה שלה לאורך השנים".
כתב מהעיתון הניו זילנד הראלד, בניו זילנד כינה את השיר "כפרשת פופ-רוק, עם מעט פחות משרידי האלקטרו-פופ שהיינו מצפים לה מעבודתה הקודמת", ג'ייק ויזואנאת' מהמגזין האמריקאי "V" נתנן ביקורת טובה לשיר ואמר שזוהי "חזרה אמיתית לעניין על גאגא ושיבח את שמירת קולה בחזית השיר".
ביציאתו השיר קיבל התייחסות גם מאתרים ישראליים כגון, מאקו, פרוגי, ווינט, נענע 10, שציינו את ג'אנר השיר וחזרתה של גאגא לתעשיית המוזיקה עם אלבום חדש.
מגזין הבילבורד האמריקאי שיבח את השיר ואת חזרתה של גאגא שקרא לה "חזרתה של אייקון הפופ".
קייטלין טיפאני מהאתר "The Verge" השוותה את השיר ל-"Bad Romance", ואמרה כי הוא עוד זריקת אדרנלין של להיט גדול מעורפל בשנות השמונים של הסינתיסייזרים.
ריאן דאלי מ-NME, שיבח את שירתה של גאגא ואמר על השיר כי "השפעות הדיסקו שלו משגשגות כוח גדול".
הכתב קויין פדאלון מהעיתון לוס אנג'לס טיימס, התרשם מאוד משינוי המפתח של גאגא והחמיא לה על שירתה.
יו מקינטייר מפוברס טען ש-"המסלול מצליח במקביל לקחת את גאגא לכיוון אחר, תוך שמירה על כמה מן התכונות שהפכו אותה לפופולרית כל כך".
השיר גם זכה בפרס "הלהיט הבין לאומי הטוב ביותר" בטקס פרסי ה-MTV MIEW בחודש יוני 2017.
בארצות הברית "Perfect Illusion" הגיע לראשונה למקום ה-15 במצעד הבילבורד הוט 100 והפך לשירה ה-23 שנכנס אי פעם למצעד.
בנוסף הגיע למקום השני במצעד השירים הדיגיטליים לאחר שמכר כ-100,000 עותקים בשבועו הראשון, ונכנס למקום ה-25 במצעד שירי הזרמות המדיה לאחר שקיבל כ-8.3 מיליון הזרמות בארצות הברית בשבוע לצאתו.
במצעדי הרדיו של הבילבורד, "Perfect Illusion" נכנס למקום ה-32 מתוך כ-40 מקומות במצעד שירי הפופ, ולמקום ה-32 במצעד שירי הפופ למבוגרים.
שבוע לאחר מכן במצעד הפופ עלה למקום ה-22 ובמצעד הפופ למבוגרים למיקום ה-17. השיר קיבל מעל ל-29.8 מיליון הזרמות בארצות הברית נכון ל-6 בפברואר 2017. במצעד שירי הדאנס השיר נכנס לראשונה למקום ה-13 ובכך הפך לשירה השלישי עם המיקום הנמוך ביותר במצעד בכול הזמנים.
בקנדה "Perfect Illusion" הגיע למיקום ה-17 במצעד קנדה הוט 100. לאחר מכן הגיע לתואר זהב על ידי "איגוד תעשיית ההקלטות של קנדה" עם מכירות של כ-40,000 עותקים.
באוסטרליה השיר הגיע למיקום ה-17 ובניו זילנד ל-31, לאחר שבוע התברר כי הם גם מקומות השיא שלו במצעדים הללו.
לאחר כשבוע השיר נפל מהמצעד לגמרי בניו זילנד.
לאחר מספר שבועות השיר הוכתר כתואר זהב באוסטרליה עם כ-35,000 עותקים שמכר.
בבריטניה "Perfect Illusion" נכנס לראשונה למקום ה-12 במצעד הסינגלים הבריטי ב-22 בספטמבר 2016 ושהה בו כשישה שבועות עד לצאתו.
בהקשבה למיוזיק וויק הבריטי, השיר מכר כ-30,830 עותקים בשבועו הראשון, ובכך נכנס למקום ה-4 במצעד ההורדות הבריטי, ולמקום ה-28 במצעד שירי הזרמת המדיה.
בצרפת, השיר הגיע למקום הראשון במצעד הרשמי לאחר שמכר מעל 2,820 עותקים בשבועו לצאתו ובכך הפך לשירה שלישי של גאגא שכובש את המצעד.
בנוסף השיר הגיע למקום הראשון בספרד ובלגיה וביוון ופינלנד במצעד השירים הדיגיטליים.
השיר נכנס לעשירייה המובילה בצ'כיה, סלובקיה, סקוטלנד, ולמקום הרביעי במצעד השירים האירופיים של בילבורד.
באיטליה השיר נכנס למיקום החמישי במצעד הרשמי והוכתר כתואר זהב על ידי "איגוד תעשיית ההקלטות של איטליה" עם כ-25,000 עותקים שמכר.
אף על פי שבברזיל השיר לא נכנס כלל למצעד הרשמי, הוא מכר מעל ל-60,000 עותקים וקיבל תואר פלטינה על ידי "איגוד תעשיית ההקלטות של ברזיל".
קליפ הווידאו של השיר הופק על ידי רות הוגבן ואנדריאה גלרדין מי שגם צילמו את כריכת הסינגל.
לפי העיתון ניו יורק פוסט, הצילומים נמשכו במשך יומים במדבר מחוץ לעיר לוס אנג'לס שבארצות הברית.
ברנדון מקסוול, המפיק אשר עובד עם גאגא במשך שנים הפיק את סגנון האופנה בקליפ.
גלרדין והגובן כבר עובדים במשך 10 השנים האחרונות עם גאגא על פרויקטים שונים.
מבחינה סטיילית, שיתוף הפעולה עם Joanne, הייתה חוויה אחרת עבורם.
הם נכחו במהלך הקלטת השירים באולפן ההקלטות איתה ומסע האלבום עזר להם להבין את כוונותיה החדשות במוזיקה.
לדעתם "Perfect Illusion" הוא שיר אנרגטי ולכן הם עבדו על הקליפ כדי להראות לקהל את הרגשתם לגביו.
זה היה הרעיון של גאגא לדמיין את רוב הקליפ כהופעה, שהפכה לנקודת ההתחלה של גלרדין והוגבן.
הם רצו שהיא תופיע בין אנשים במקום על במה, וביקשה את המפיקים רונסון, פרקר ובלאדפופ לשחק בקטעים מההופעה.
כאשר המפיקים התראיינו במגזין "V" לגביו שיתוף פעולתם בשיר, חשפו כי:"רצינו שהקליפ יראה את גאגא ללא אומנות, באופן שהקודמים שלה לא עשו בעבר.
לדוגמה אנחנו אוהבים שהיא מחזיקה את המיקרופון עם החוט הארוך בתוך ההופעה, שבאותו היום הוא צולם בכריכה של הסינגל.
לא רצינו שזה יהיה "תמונת אופנה", רצינו שזה יראה תנועה ואנרגיה וזה יהיה על הביצועים שלה.
גאגא הסיעה בעצמה מכונית בסרטון ואת המחויבות שלה להופעה ולאנרגיה האותנטית שלה, רואים כבר בדרך כאשר היא נוסעת!
עבורנו, כמנהלים, זה היה מפחיד ומרגש באותו הזמן אבל האנרגיה והרגש היו אותנטיים לחלוטין".הקליפ הוצג בבכורה עולמית במהלך העונה השנייה של סדרת הטלוויזיה מלכות הצעקה ב-20 בספטמבר 2016. הקליפ עצמו מציג את גאגא רוקדת ושרה ברקע מדברי, בהופעות אורח של כותבי השיר והמפיקים.
המבקרים שיבחו אותו ואף נתנו משוב שלילי בנוגע לפשטותו.
בחודש יוני 2017 עבר את רף ה-100 מיליון צפיות ב-Vevo והוכתר כקליפ "Vevo Certified", ובכך הפך לשיר ה-13 שלה שהגיע לתואר זה.
נכון לחודש אוקטובר 2017, הקליפ עומד על יותר מ-114 מיליון צפיות ומעל ל-1 מיליון סימוני אהבתי.
לשיר גם יצאה הקלטת שמע עם עטיפת הסינגל אשר קיבלה כ-27 מיליון צפיות ו-4.8 מיליון כבר ביום לצאתה.
"Perfect Illusion" בוצע לראשונה על ידי גאגא במועדון בלונדון בשם, "Moth Club" ב-10 בספטמבר 2016. בהופעה גאגא לבשה חולצת טריקו קצרה ומכנס כסוף, ובפזמון טלטלה את המיקרופון מעל ראשה.
דניאל קרפס מהמגזין רולינג סטון ציין כי "האנרגיה שלה, והוצאת פופ-רוק סינגל בהופעה עם מיקרופון מעל הראש מראה לנו את כריכת הסינגל".
באותה ההופעה גאגא גם ביצעה גרסת פסנתר של "Bad Romance".
גאגא ביצעה את השיר גם במיני סיבוב הופעות שלה בניו יורק, "Dive Bar Tour", שהוצג כשיר הסיום של שני מופעים מתוך כל השלושה מהסבב.
בהופעה טלוויזיונית גאגא ביצעה את השיר בפעם הראשונה ביפן בתוכנית, "SMAP×SMAP".
כאשר גאגא השתתפה בתוכנית הבידור האמריקאית לייט לייט שואו, שכללה גם מופע קריוקי במכונית, ביצעה את השיר בנוסף לעוד מספר להיטים קודמים שלה.
המופע קיבל מעל ל-45 מיליון צפיות ביוטיוב.
לאחר שיצאה למסע הופעות לקידום האלבום ב-2017 בשם, "Joanne World Tour", הכלילה את השיר ברשימת ההשמעה של הסבב.
"Perfect Illusion" הוצג בטריילר עבור העונה השישית של תוכנית האימה, "אימה אמריקאית" שבה גאגא משתתפת.
בחודש אפריל 2017, המתמודדת אוקסנה צימבליסק עשתה גרסת כיסוי לשיר בהופעתה בעונה השביעית של תוכנית המציאות The Voice של רוסיה.
שנהטקס הפרסקטגוריהתוצאהמקור2017פרסי MTV מילניוםהלהיט הבין לאומי של השנהזכייהפרסי Vevo certified100 מיליון צפיות ב-Vevoזכייה
מקוםתאריםמכירותאוסטרליה (ARIA)זהב35,000איטליה (FIMI)זהב25,000ארצות הברית (RIAA)זהב500,000ברזיל (Pro-Música Brasil)פלטינה40,000בריטניה (BPI)כסף200,000קנדה (Music Canada)זהב40,000סיכוםבכל העולם1,900,000 מכירות + הזרמת מדיה בלבד
"Perfect" (בעברית: "מושלם") הוא שיר של הזמר-יוצר הבריטי אד שירן.
השיר נכלל באלבום האולפן השלישי שלו, ÷ (2017).
לאחר פרסום האלבום הגיע השיר למקום הרביעי במצעד הסינגלים הבריטי, על אף של פורסם כסינגל רשמי אז.
ב-21 באוגוסט 2017, נודע באתר של בילבורד כי "Perfect" יהיה הסינגל הרביעי מתוך האלבום.
השיר הושמע ברדיו-פופ ב-26 בספטמבר 2017, כסינגל הרביעי מתוך האלבום בארצות הברית.
ב-30 בנובמבר הוציא אד שירן גרסה חדשה לשיר "Perfect" עם הזמרת ביונסה.
+מקבץ רשימות של גופים אשר דירגו את השיר "Perfect"ארגוןרשימהמיקוםמקורבילבורדהשירים הטובים ביותר לשנת 2017: בחירת הקוראים ()4
ב-22 בספטמבר 2017, פורסם הקליפ המילולי של השיר בערוץ היוטיוב של שירן.
קמילה קביו וניקולס גליצין צפויים לבצע את השיר בפסקול הסרט סינדרלה (2021).
פפר הוא אפליקציית מובייל לניהול שירותים בנקאיים של בנק לאומי, שבמקור הושקה כבנק אינטרנטי נפרד, אך פעילותו אוחדה החל מ-2023 עם מערכות הליבה של הבנק וחלק מהשירותים והיישומונים שהפעיל בעצמו חדלו לפעול.
במרץ 2015 הכריז לראשונה בנק לאומי שבכוונתו להקים "בנק דיגיטלי" חדש ללא סניפים, שיפעל כ"בנק ישיר ועצמאי" תחת מותג נפרד.
לצורך כך שכר את שירותי חברת התוכנה השווייצית "טמנוס" (Temenos AG) , המתמחה בבניית תשתיות לצורך הקמת בנקים דיגיטליים, כדי להקים את מערכת הליבה של הבנק באופן מהיר.
באותה עת הודיע בנק לאומי כי הוא מתכנן להשיק את הבנק החדש בתחילת 2016.
במרץ 2016 נחשף לראשונה כי שם הבנק יהיה "פפר" ושלצורך הקמתו נשכרה קומה שלמה במגדל שלום בתל אביב, בה עובדים עשרות אנשי טכנולוגיה, תוכנה ושיווק צעירים על הקמת הבנק, תחת סודיות גבוהה.
במאי 2016 אמרה תמר יסעור, ראש החטיבה לחדשנות דיגיטלית בבנק, כי "פפר" יושק בשבועות הקרובים.
בנובמבר 2016 הציגה מנכ"לית הבנק רקפת רוסק עמינח את "פפר" כפרויקט הדגל האישי שלה, בכנס החדשנות הבינלאומי של העיתון הכלכלי "פייננשל טיימס" בלונדון.
היא אמרה כי: "לעיתים קרובות אנשים שואלים אותי: 'בשביל מה אתם צריכים את פפר?
הרי יש לכם כבר אפליקציה מדהימה ('לאומי דיגיטל')'.
אני תמיד אומרת להם - פפר הוא שונה ומותאם אישית", והוסיפה כי "פפר הוא שונה.
אצל פפר אינכם משלמים כלל עמלות עו"ש.
אתם משלמים אך רק בעבור מוצרים או שירותים שאתם באמת צורכים".
היא כי הצהירה שהבנק ינוהל באופן עצמאי, כחברה בת נפרדת מהחברה האם, ויתחרה בבנקים הקיימים בישראל לרבות בנק לאומי עצמו; היא צופה שיעשה קניבליזציה להכנסות של לאומי, בטווח הקצר, אך הפרויקט ישתלם בטווח הארוך, ובסופו של דבר "פפר" אף יוכל להפוך לבנק גלובאלי.
ב-20 בפברואר 2017 הושק שירות ראשון של הבנק החדש, אפליקציית תשלומים בשם "פפר פיי" , המאפשרת ללקוחות כל הבנקים לקבל ולשלוח תשלומים אל אנשי הקשר שלהם בטלפון הנייד, לאסוף כספים בקבוצה ועוד.
בהמשך שונה שמה ל"Pay" היא פעלה כשירות נפרד ונסגרה בפברואר 2022, לאחר שצברה הפסדים וסבלה מבעיות טכניות.
"פפר" הושק באופן רשמי ב-26 ביוני 2017, עם אפליקציית מובייל המספקת את כל סוגי השירותים הבנקאיים דרך האינטרנט, רובם ללא עמלות, כולל: ניהול חשבון בנק, שירותי אשראי ופיקדונות; שבהמשך הובטח כי יכללו גם שירותי מסחר במניות ומשכנתאות.
היעד שעליו הוצהר בעת ההשקה היה: גיוס מאות אלפי לקוחות והגעה לרווחיות תוך שנתיים עד שלוש שנים.
במקביל הודיע בנק לאומי על המשך תוכנית ההתיעלות שלו, כולל: פיטורי מאות עובדים וסגירת עשרות סניפים (זאת מעבר לתוכנית קודמת, בה פוטרו 2,000 עובדים ונסגרו 50 סניפים בשנים 2012–2016).
ביולי 2017 קראו אנשי קבוצת המחאה "באים לבנקאים" להתקין את אפליקציית "פפר" ולדרג אותה מיד באופן שלילי, כדי להעניש את הבנק.
מאות אנשים נענו לקריאה והביאו לירידת הדירוג של האפליקציה.
אנשי הבנק פנו לחברת גוגל בתלונה וזו הסירה את הדירוגים השליליים של מי שזיהתה ככאלה שנענו לקריאה.
בספטמבר 2017 נחשף כי הבנק גייס 10,000 לקוחות ואף על פי שהקהל היעד של הנבק היה צעירים עד גיל 35, אליהם פנה בקמפיין פרסומי, כ-40% מהמצטרפים היו מבוגרים יותר.
באוקטובר 2017 הודיע הבנק כי חתם על הסכם לשיווק הטכנולוגיה של "פפר" ברחבי העולם.
בשנת 2018 הושקה האפליקציה "Pepper Invest", המיועדת ללקוחות "פפר" בלבד אשר מלאו להם 18 שנים.
ביישומון ניתן היה לסחור בניירות ערך ובשברי מניות החל מ-50 שקלים.
תחילה רק בבורסת תל אביב וחל מספטמבר 2019 גם במניות בארצות הברית.
בנובמבר 2018 הכריזה מנכ"לית הבנק רקפת רוסק עמינח כי הבנק מתכנן להשיק את פעילות "פפר" בארצות הברית בקרוב.
ביולי 2021 פוטרה מנכ"לית "פפר", מיכל קיסוס הרצוג, לאחר שלטענת הנהלת לאומי, היא ניהלה מגעים לקראת מינוי אפשרי לתפקיד מנכ"לית ישראכרט.
בשנת 2023 החליט מנכ"ל בנק לאומי, חנן פרידמן על הפסקת פעילותו העצמאית של "פפר" והפעלתו עם מערכות המחשב הקיימות של הבנק, זאת במקום המערכת שנרכשה מחברת התוכנה השווייצית "טמנוס", בה התגלו בעיות ותקלות אבטחת מידע.
בין השאר למערכת היו קשיים בביצוע פעולות במט"ח, והיא לא אפשרה ניהול משכנתאות או חשבונות משותפים.
במשך השנים שמר הבנק על חשאיות באשר לפעילות "פפר", על פי הערכות הוא גייס עד 2024 כ–300 אלף לקוחות, שמתוכם כ–80 אלף לקוחות פעילים, והושקע בו כמיליארד שקל (כולל הוצאת על מערכת המחשב שהוקמה לו, תחזוקה שוטפת של המערכת, הוצאות על שיווק ופרסום, מתן הטבות ללקוחות וכן כיסוי הפסדים שוטפים).
לאחר המעבר למערכות המחשוב של לאומי, הושקה גרסה חדשה לאפליקציה של "פפר" ונסגרה אפליקציית "פפר אינווסט", כאשר באפליקציה המעודכנת עבר גם המסחר בניירות ערך למערכות של לאומי.
ב"פפר" ניתן לנהל חשבון בנק, ליטול הלוואות, להפקיד לפיקדונות וחסכונות, לקבל פנקס צ'קים וכרטיס אשראי או דביט בינלאומי.
השירות הבנקאי בפפר ניתן בטלפון בשעות היום ובצ'ט הזמין 24 שעות ביממה, 6 ימים בשבוע.
השירות בתחילה אפשר פתיחת חשבונות יחיד פרטיים בלבד, אך מתוכננת גם אפשרות לפתיחת חשבונות משותפים וחשבונות עסקיים בעתיד.
בדומה לשירותים בנקאיים נוספים, ב"פפר" מוצע פיד לכל לקוח (בסגנון המאפיין רשתות חברתיות) ובו מוצגות תובנות צרכניות שונות.
על מנת לפתוח חשבון ב"פפר", על המבקש לעבור שיחת וידאו עם בנקאי ולצרף מסמכים מזהים אודותיו.
מסיבות רגולטוריות, מורשים לפתוח חשבון ב"פפר" רק ישראלים שמקום מושבם בישראל ואינם בעלי אזרחות אמריקנית.
למעט צעירים (16–18), המחויבים בהצגת תעודת זהות בלבד, או מקרים אחרים (הכפופים לשיקול דעת בנק לאומי), על כל מבקש להחזיק בחשבון בנק ובכרטיס אשראי קיימים ופעילים על מנת לבדוק את נתוני האשראי של המבקש.
לאחר ההצטרפות ל"פפר", הלקוח מקבל מארז הצטרפות ובו כרטיס אשראי ופנקסי שיקים.
המונח people of color, ובאופן מקוצר POC (מאנגלית: אנשים של צבע, אנשים בעלי צבע),
הוא מונח שנטבע בארצות הברית כדי לתאר את כל מי שאינו אדם לבן.
המונח כולל את כל הלא-לבנים, תוך שימת דגש על החוויות המשותפות של גזענות מערכתית.
המונח עשוי לשמש גם קטגוריות קולקטיביות נוספות של אנשים כגון "קהילות של צבע", "גברים של צבע" (MOC), ו-"נשים של צבע" (WOC).
המונח מקביל למילה "colored" (צבעוניים) שהיה בשימוש בעיקר כלפי שחורים, ובעיקר בדרום ארצות הברית החל בתקופת העבדות ובעיקר אחרי מלחמת האזרחים האמריקנית ולתוך תקופת ההפרדה הגזעית על פי חוק.
המונח "צבעוני", אם כן נחשב כגזעני, בעוד המונח "אדם של צבע" נחשב כניסיון לחדש את המונח "צבעוני ללא התנגדות.
הספר American Heritage Guide to Contemporary Usage and Style מצא שימוש במונח "people of color" החל מ-1796. הוא שימש אז כדי להתייחס לאנשים בהירי עור ממוצא אפריקאי-אירופאי מעורב.
הקולוניאליסטים הצרפתיים השתמשו במונח gens de couleur ("אנשים של צבע") בהתייחסות לאנשים ממוצא מעורב אשר שוחררו מעבדות באמריקה.
בדרום קרוליינה וחלקים אחרים של הדרום של ארצות הברית, המונח שימש כדי להבחין בין עבדים שהיו בעיקר "שחורים" לבין אנשים חופשיים שהיו בעיקר "צבעוניים", או מ"גזע מעורב".
לאחר מלחמת האזרחים האמריקנית, כבר לא היה שימוש במונח.
בתקופה זו, עלה השימוש במונח "צבעוני" (colored), שהתייחס לכל אדם שנחשב כשחור, כולל אנשים ממוצא מעורב.
עם התרחבות התנועה האפרו-אמריקאית לזכויות האזרח בשנות ה-1960, ועם חקיקה לזכויות האזרח באותה התקופה, השימוש במונח - ששימש בדרך כלל לסימון הפרדה גזעית או לקידום הפרדה כזו - ירד וכמעט ונעלם.
פעיל זכויות האזרח מרטין לותר קינג אמנם השתמש במונח "people of color" בשנת 1963, אך הביטוי "people of color" במשמעותו הנוכחית לא תפס עד שנות ה-1970 המאוחרות.
בסוף המאה ה-20, המונח "person of color" הוצג לראשונה בארצות הברית על מנת לסתור את ההתנשאות המשתמעת מהמונחים "לא-לבן" ו"מיעוט", ופעילי צדק גזעי בארצות הברית, בהשפעת תאורטיקנים כמו פרנץ פנון, הפכו את המושג לפופולרי.
בשנות ה-1980 המאוחרות ותחילת שנות ה-1990, המונח כבר היה בשימוש נרחב.
גם פעילי אנטי-גזענות בשטח וגם אקדמאים ביקשו להרחיב את ההבנה של גזע מעבר לדיכוטומיה של שחור-לבן שרווחה אז.
על פי האקטיביסטית לורטה רוס, המונח "women of color" (נשים של צבע) הוכנס ללקסיקון האקטיביזם בשנת 1977, בכנס הנשים הלאומי , שנערך בתמיכתו של הנשיא ג'ימי קרטר, ובראשותה של בלה אבצוג.
לדבריה, מסמך הפעולה של הכנס, שהיה בן יותר מ-200 עמודים, כלל פחות משלושה עמודים של תוכנית פעולה למען נשים שחורות.
המשלחת השחורה לכנס הקימה קבוצת פעולה מתנגדת, והציעה תוכנית חלופית, מורחבת.
במהלך התגלגלות אירועים אלה, קבוצות נשים ממיעוטים אחרים, כמו הלטינות, ביקשו גם להיות חלק מתוכנית הפעולה, וכך הורחבה התוכנית ונקראה "תוכנית הפעולה למען נשים של צבע".
על פי סטיבן סאריס, יש בארצות הברית יש שתי חלוקות גזעיות רווחות.
הראשונה היא "שחור-לבן", אותה הוא מתאר כ"בעיקרון אנטי-שחורים".
החלוקה הגזענית השנייה היא "בין לבנים לבין כל אחד אחר", כאשר "לבנים" מפורשים באופן צר מאוד, וכל מי שאינו לבן הוא "אדם של צבע".
מכיוון שהמונח "אנשים של צבע" כולל הרבה אנשים שונים מאוד זה מזה, והמשותף ביניהם הוא רק ההבחנה המופעלת עליהם שהם אינם לבנים, הקיטלוג הזה מושך תשומת לב לתפקיד המרכזי של הגזעה בארצות הברית.
ג'וזף טומן טוען כי המונח "אנשים של צבע" הוא אטרקטיבי כי הוא מאחד קבוצות אתניות וגזעיות לכדי קולקטיב תוך הזדהות.
השימוש במונח "people of color" - שעם העלייה בשימוש במדיה החברתית התפשט מארצות הברית לשאר העולם - מקושר לעיתים קרובות עם תנועות למען צדק חברתי.
סלוודור וידאל-אורטיז סיכם את המשמעות של המונח בספרו The Encyclopedia of Race, Ethnicity and Society: "אנשים של צבע מציע שקיימים יחסים חברתיים בין קבוצות מיעוט אתניות וגזעיות...
זהו מונח שהשימוש בו הוא בעיקר מחוץ למעגלים אקדמיים מסורתיים, לעיתים קרובות במסגרות אקטיביסטיות, אבל הוא אט-אט מחליף את השימוש במונחים כמו מיעוטים אתניים או גזעיים...
בארצות הברית במיוחד, יש למונח קו-מסלול ברור – מהמונחים הפוגעניים כמו כושים, לצבעוניים, לאנשים של צבע...
אנשים של צבע הוא מונח פוליטי, אך הוא גם מונח המאפשר זהות יותר מורכבת עבור האינדיבידואל – זהות יחסית שבהשתנות תמידית."
עם זאת, המינוח כבר מצא את דרכו למיינסטרים, ומדריכי כתיבה, ביניהם American Heritage Guide to Contemporary Usage and Style, ומדריך הסגנון של בית הספר למנהל עסקים של אוניברסיטת סטנפורד, ומוסדות אחרים להשכלה גבוהה ממליצים על השימוש במונח "people of color" על פני חלופות אחרות.
Pentagramma mirificum (בעברית: הפנטגרם המופלא) הוא מצולע כוכבי על פני ספירה, המורכב מחמש קשתות מעגלים גדולים, כך שכל קשת חותכת את הקשת הסמוכה לה בזווית ישרה.
צורה זו תוארה על ידי ג'ון נייפייר בספרו מ-1614 Mirifici logarithmorum canonis descriptio (תיאור החוקיות המופלאה של הלוגריתמים) יחד עם הכללים ("כללי נייפייר") שקושרים יחד את הערכים של הפונקציות הטריגונומטריות של חמשת החלקים של משולש כדורי ישר-זווית.
תכונותיו של הפנטגרם המופלא נחקרו, בין היתר, על ידי קרל פרידריך גאוס.
על ספירת היחידה, הן הזוויות והן הצלעות של משולש (שצלעותיו הן קשתות של מעגלים גדולים) נמדדות כזוויות.
בפטנגרם המופלא, הזוויות , , , , ו- הן זוויות ישרות.
ב"ליבה" של הפנטגרם - המחומש הפנימי - כל קודקוד הוא הקוטב של הצלע הנגדי.
לדוגמה, הנקודה היא הקוטב של "קו המשווה" , בעוד הנקודה היא הקוטב של , וכו'.
המחומש נקרא על כן "מחומש קוטבי לעצמו" (self-polar pentagon).
הצורה כולה ניתנת לבנייה על בסיס משולש כדורי ישר-זווית יחיד (למשל, המשולש ABC שבאיור השני) באמצעות הארכת כל אחת מצלעות המשולש באורך ולאחר מכן שרטוט המעגלים הגדולים אשר הקטבים המתאימים להם הם הקודקודים B ו-A.
אם ניעזר בגרש כדי לסמן את הזווית המשלימה ל-90 מעלות של זווית כלשהי, אז נקבל שחמש הצלעות של המחומש הפנימי של הפנטגרם הן:
, כאשר אות גדולה מסמלת את ערך הזווית של הקודקוד ואות קטנה מסמלת את אורך הצלע שמול אותו קודקוד.
נייפייר העלה על הכתב רשימה של נוסחאות הקושרות בין כל שלושה גדלים (אורך צלע או ערך זווית) המקושרים למשולש ישר הזווית המקורי, מה שקשר למעשה בין אורכיהן של כל שלוש צלעות של המחומש הפנימי:
באמצעות המינוח החדש הזה הוא פירש מחדש את כללי נייפייר, והראה שהזהויות הבאות, המאפשרות לקבוע כל שלושה מהערכים האלו בהינתן השניים הנותרים, מתקיימות:
גאוס הוכיח את "המשוואה היפה" (schöne Gleichung) הבאה:
ונתן דוגמה למספרים שמקיימים זאת: - אשר מכפלתם שווה ל-.
גאוס הוכיח גם את הקשר:
התמונה של המחומש הכדורי תחת פעולת ההטלה הגנומונית (הטלה ממרכז הספירה) אל כל מישור שמשיק לספירה יוצרת מחומש (שכן ההטלה הגנומונית מעתיקה מעגלים גדולים לקווים ישרים).
חמשת הקודקודים שלו מגדירים חתך חרוט יחיד שעובר דרכם; במקרה זה - אליפסה.
גאוס הוכיח שכל חמשת הגבהים של המחומש (ישרים שעוברים דרך הקודקודים וניצבים לצלעות המחומש הנגדיות להן) נחתכים בנקודה אחת , שהיא התמונה של נקודת ההשקה של המישור לספירה.
"Perdido en Tus Ojos" (בעברית: "אבוד בתוך העיניים שלך") הוא סינגל שהוקלט על ידי הזמר הפוארטו ריקני דון עומר, ביחד עם זמרת הרגאטון הדומיניקנית נאטי נטשה.
השיר יצא לאור ב-24 באפריל 2015, כסינגל השלישי מתוך אלבום האולפן, The Last Don 2.
השיר הגיע למקום ה-13 במצעד השירים הלטיניים, והחמישי במצעד שירי הקצב הלטיניים.
השיר נכתב על ידי דון עומר, נאטי נטשה, קרלוס אורטיז ולואיס אורטיז והופק על ידי כריס ג'ידאי וגבי מיוזיק.
שיר זה הצליח לשחזר את הצלחת שירם הקודם של עומר ונטשה, "Dutty Love".
איגוד תעשיית ההקלטות הספרדי העניק לשיר את תואר הפלטינה, על מכירות של למעלה מ-40,000 עותקים במדינה.
קליפ המילים שיצא עבור השיר הועלה לערוץ ה-Vevo של דון עומר ב-24 באפריל 2015. לאורכו של קליפ המילים ניתן לראות גבר ואישה בלבוש מינימלי.
בנוסף לכך, ניתן לראות לאורכו כי השניים מבצעים אקטים מיניים.
נכון למאי 2020, מונה הצפיות של הקליפ עומד על כ-195 מיליון צפיות.
אזורתאריך יציאהפורמטחברת תקליטיםמקורכלל העולם24 באפריל 2015הזרמת מוזיקה • הורדה דיגיטליתמצ'טה • פינה
"People Are Strange" (בעברית: "אנשים הם מוזרים") הוא שיר של להקת הרוק האמריקאית הדלתות.
השיר הופיע לראשונה באלבום האולפן השני של הלהקה Strange Days בספטמבר 1967 שיצא גם כסינגל בספטמבר 1967. השיר נכתב על ידי סולן הדלתות, ג'ים מוריסון, והגיטריסט רובי קריגר, אף שניתן קרדיט לדלתות לאחר מכן.
השיר יצא לראשונה עם "Unhappy Girl" כבי-סייד.
הסינגל הגיע למקום ה-12 במצעד בילבורד הוט 100, והגיע לעשיריה הראשונה במצעדים של קאש בוקס.
הלחנת השיר החלה בתחילת 1967. לדברי מתופף הדלתות, ג'ון דנסמור, הוא והגיטריסט רובי קריגר, שהיה אז שותפו לדירה, ביקרו את ג'ים מוריסון שנראה "מדוכא עמוקות".
למיטב זיכרונו של קריגר, הם טיילו מאוחר יותר לאורך קניון לורל באזור הוליווד הילס בלוס אנג'לס.
מוריסון חזר מההליכה "אופורי" עם המילים המוקדמות של "People Are Strange".
מסוקרן מהמילים, קריגר היה משוכנע שהשיר הולך להיות להיט כששמע את המנגינה הווקאלית:[מוריסון אמר] "כן, אני מרגיש ממש טוב עם זה.
זה פשוט בא לי פתאום...
כהרף עין - כשישבתי שם למעלה על הרכס והשקפתי על העיר".
"שרבטתי את זה הכי מהר שיכולתי.
זה הרגיש נהדר לכתוב שוב".
הוא השפיל את מבטו אל הנייר המקומט שבידו ושר את הפזמון בקול הבלוז הרודף אותו.
בביקורת עבור AllMusic, כתב המבקר טום מגניס כי השיר "משקף את המשיכה של הלהקה למוזיקה התיאטרלית של הקברט האירופי".
השיר עוסק בניכור ובלהיות אאוטסיידר, וייתכן שמוריסון התייחס לשיר לתרבות ההיפית, לאאוטסיידרים באופן כללי ולמשתמשים בסמים כמו LSD, או שניהם.
באופן דומה, הסופרת מליסה אורסולה דון גולדסמית' הרגישה כי "People Are Strange" משתמש ב"רעיון אקספרסיוניסטי של ניכור וריחוק", וכי המילים מבטאות בכוונה משהו חיובי כמוזר.
דנסמור מאמין שהשיר היה ביטוי ל"פגיעות" של מוריסון.
בילבורד תיאר את הסינגל כ"רוקר קל עם מילים משכנעות".
קאש בוקס כינה זאת "ביצועים מרסקים", ואמר כי "הגדרת אמצע המהירות...
מוסיף בעיטה להומור השחור של התוכן הלירי" וכי "ההפקה והעבודה פנטסטיות".
ג'ים מוריסון - שירה וקולות רקע
ריי מנזרק - Vox Continental, קולות רקע, פסנתר tack
רובי קריגר - גיטרה מובילה וגיטרת קצב
פול רוטשילד - הפקה, קולות רקע
ברוס בוטניק - טכנאי קול, קולות רקע
Perfect או Perfect to Me (בעברית: מושלם או מושלם בשבילי) הוא סינגל שהוקלט על ידי הזמרת-יוצרת הבריטית אן-מארי.
השיר יצא לאור ב-2 בנובמבר 2018, כסינגל השביעי והאחרון מתוך האלבום Speak Your Mind, על ידי חברת התקליטים אסיילום.
השיר נכתב על ידי אן מארי, לוי לנוקס וג'ניפר דקילבאו והופק על ידי לנוקס ודקילבאו.
בסמוך לצאתו, עלה השיר לרשת הזרמת המדיה ספוטיפיי, בדומה לשאר שירי האלבום.
את הווידאו קליפ הרשמי של השיר ביימה האנה לוקס דייוויס, אשר ביימה עבור מארי את הקליפים ללהיטיה "Friends", "2002" ו-"Birthday".
People You Know (בעברית: אנשים שאת\ה מכיר\ה) הוא שיר שהוקלט על ידי הזמרת-יוצרת האמריקאית סלינה גומז, מתוך אלבום האולפן השלישי שלה, Rare.
השיר יצא לאור ב-10 בינואר 2020, על ידי חברת התקליטים אינטרסקופ רקורדס, ביחד עם שאר שירי האלבום.
השיר הגיע למקום ה-143 במצעד השירים של פורטוגל.
השיר נכתב על ידי סלינה גומז, ג'ייסון אביגן, אלכס הופ, סטף ג'ונאס, בילבורד וליל ארון והופק על ידי אלכס הופ, בילבורד ואביגן.
השיר הוא שיר בסגנון הפופ שמושפע מסגנונות מוזיקליים שונים נוספים, בדומה לשאר שירי האלבום.
מבחינת מוזיקלית, השיר נכתב במפתח של -מינור, תוך שהמפעם שלו הוא 150.
השיר ברובו, מדבר על מערכת יחסים שהסתיימה ועל כך שגומז חשה שהיא בזבזה את זמנה על אותו האחד שהיא "הכירה" והייתה עמו ועל העובדה שעכשיו הוא מישהו "שמישהו אחר מכיר במקומה", כביכול.
בתחילת השיר, משתמשת גומז במטפורה בכך שהיא אומרת שהבחור איתו היא הייתה, "נכנס אליה כמו מים וכשעזב, הותיר את הרגשות שלה יבשים".
בקדם-הפזמון מתחילה גומז לשיר "כל כך הרבה לילות מבוזבזים איתך", תוך שהיא מתחרטת על הרגעים שהיא בילתה עם בן זוגה לשעבר ועל הלילות שהייתה עמו.
בנוסף, היא מייחלת לכך שהייתה לה האפשרות להחזיר את הזמן שבזבזה עליו.
בפזמון של השיר, היא מבצעת משחק מילים ואומרת "פעם היינו קרובים, אבל אנשים יכולים להפוך מאנשים שאתה מכיר לאנשים שאתה לא מכיר; והכי כואב זה שאנשים יכולים להפוך מאנשים שאתה מכיר לאנשים שאתה לא מכיר".
בהמשך השיר, היא מדברת על הצד החיובי שהיה במערכת היחסים שלהם, תוך שהיא אומרת "כשהיה לנו טוב, זה היה להיות כמו באש; עכשיו אני נושמת אפר ואבק".
היא מסיימת את השיר בכך שהיא שרה את קדם-הפזמון והפזמון שוב, תוך שהשורה האחרונה שהיא שרה היא "מאנשים שאתה מכיר לאנשים שאתה לא מכיר".
כלפי השיר הופנו שבחים וביקורות מעורבות מטעם מבקרי המוזיקה.
קווין מורלנד מפיצ'פורק כתב כי "בשיר, סלינה גומז נמנעת מלהתעמת עם תחושת החרטה שנותרה אצלה לאחר פרידה ממישהו, תוך שהיא עושה זאת באמצעות קולות של מקהלה".
במגזין Slant הופנתה כלפי השיר ביקורת מעורבת, בטענה שגומז מנסה להציג באמצעותו אותנטיות, אך מחמיצה זאת בגלל "שימוש באוטו-טיון וכמה דברים נוספים".
ב-NME נכתב כי "השיר נעים להאזנה, אך לא בולט במיוחד ביחס לשאר שירי האלבום".
באתר Scmp הופנתה כלפי השיר ביקורת חיובית, בה תואר כשיר מסוגת הסינת'פופ.
ב-Consequence of Sound הופנתה כלפי השיר ביקורת חיובית מאוד, תוך שהוא כונה "שיר חיוני שעל כל אחד לשמוע".
כמו כן, נכתב שם כי "השיר כולל בתוכו שימוש נכון בקולות של מקהלה".
סמי בועז מ-North by Northwestern אמר כי "העריכה הקולית בשיר מעט מעיקה, אבל המסר שלו הופך את זה לנסבל עבורי".
בהרווארד קרימסון סקרו את השיר ביחד עם "Look at Her Now".
כלפי "Look at Her Now" הופנתה ביקורת שלילית, תוך שעל "People You Know" נאמר "למרבה המזל, בשונה מהשיר "Look at Her Now", בשיר הזה יש משמעות למילים, אך היות שגומז חוזרת על המילה "People", היא מאבדת ממשמעותה".
עלי ח'ראג' ממגזין הבילבורד סקר את השיר באופן מקיף, תוך שכתב עליו כי "סינתוזים מימיים וגיטרות מהדהדות מעניקים לשיר הזה מרקם יפה, והקצב דמוי החריזה של הפזמון הוא יצירה מהממת, אך למרבה הצער, זה אחד מהשירים היחידים באלבום שניתן להגדירו כבסיסי".
הוא הוסיף ואמר כי "מבחינה לירית, פשטות השורות "היינו קרובים, אבל אנשים יכולים ללכת / מאנשים שאתה מכיר לאנשים שאינך מכיר", הופכות את השיר ליותר עמוק ומדגישות באיזו קלות האנשים שהקפת את עצמך בהם יכולים להשאיר אותך הרוס וכאוב".
Perfect (בעברית: מושלם) הוא שיר של להקת הבנים האנגלית-אירית ואן דיירקשן.
השיר יצא ב-16 באוקטובר 2015 כסינגל השני מאלבום האולפן החמישי של הלהקה, Made in the AM, השיר נכנס ישירות למקום הראשון במצעד האירי, והגיע לעשירייה הפותחת במספר מדינות, בהן הממלכה המאוחדת, ארצות הברית, צרפת, ניו זילנד ואוסטרליה.
את השיר כתבו חברי הלהקה הארי סטיילס ולואי טומלינסון, יחד עם משתפי הפעולה הקבועים של הלהקה, ג'וליאן בונטה וג'ון ראיין, בין השאר.
בראיונות שונים, חברי הלהקה ויתר הכותבים מתארים היבטים שונים של הרכבו ומשמעותו הכללית של השיר.
כותב ומפיק ותיק של הלהקה, ג'וליאן בונטה תיאר את תהליך הכתיבה כ"קשה" בעקבות התנגשות עם סיבוב ההופעות של הלהקה בשנת 2015, On the Road Again.
בונטה כינה את הסינגל כ-"ריבה" והצהיר שהוא שומע אותו במכוניתו לעיתים קרובות.
לואיס קורנר מ-Digiltal Spy שיבח את Perfect, ותיאר אותו כרצועה מבריקה בסגנון הפופ של שנות ה-80", וכן הסביר כי השיר הוא למעשה 'תגובה טעימה' לשירה של טיילור סוויפט (האקסית של סטיילס), Style".
בראיון של זאין מאליק, חבר הלהקה לשעבר, שנערך מטעם בילבורד בינואר 2016, הוא אמר שהסינגל הראשון, Drag Me Down, "די מגניב", אם כי שמע את הסינגל השני והחליט לא לקנות את האלבום.
הקליפ לשיר בוים על ידי סופי מולר בסיוע של השחקן ג'ובאני ריביסי, והוקרן בבכורה ב-Vevo ב-20 באוקטובר 2015. הווידאו, שצולם בשחור לבן, מתאר כיצד הלהקה חיה תוך כדי סיבוב הופעות.
הקליפ צולם במלון אינטרקונטיננטל במידטאון מנהטן, ניו יורק סיטי בתחילת ספטמבר 2015.
People (בעברית: אנשים) הוא אלבום האולפן הרביעי של הזמרת-יוצרת והשחקנית ברברה סטרייסנד.
האלבום יצא לאור בספטמבר 1964, על ידי חברת התקליטים קולומביה רקורדס.
שם האלבום קרוי על שם שיר מתוך המחזמר של "מצחיקונת", בו ככיבה סטרייסנד בתפקיד הראשי.
האלבום זכה להצלחה בארצות הברית כאשר הגיע למקום הראשון במדינה ונהיה לאלבום הראשון של הזמרת לעשות זאת ושהה שם במשך 5 שבועות.
בנוסף הוא גם קיבל מעמד אלבום פלטינה על מכירות של מיליון עותקים.
בשנת 1966 הוא יצא לאור מחדש בבריטניה תחת עטיפה שונה.
בשנת 2017, נבחר האלבום לשימור ברישום הלאומי להקלטות על ידי ספריית הקונגרס כ"משמעותי מבחינה תרבותית, היסטורית או אמנותית."
האלבום זיכה את הזמרת בפרס גראמי בקטגוריית "הביצוע הווקאלי הנשי הטוב ביותר" ובכך זה היה הפרס השלישי בו זכתה הזמרת.
בנוסף האלבום גם זכה בשני פרסים נוספים: בקטגוריית העטיפה הטובה ביותר, פרס שניתן למעצבי העטיפה רוברט קאטו ודון ברוסטיין ופרס "הליווי/הסידור הטוב ביותר" שניתן לליווי בקולות רקע או לליוויי של קולות נגינה.
פרס זה ניתן לפיטר מאטץ.
"Perdido" הוא סטנדרט ג'אז שהלחין חואן טיזול, סטנדרט שהוקלט ב-3 בדצמבר 1941 על ידי דיוק אלינגטון.
עם זאת, ההקלטה של השיר בלייבל "ויקטור" על ידי תזמורת אלינגטון, בה היה טיזול חבר, ב-21 בינואר 1942, נחשבת להקלטה המקורית.
בשנת 1944 נשכרו ארווין דרייק והנס לנגספלדר כדי לכתוב מילים לשיר על בסיס הנעימה.
"Perdido" היא מילה בספרדית, ופירושה אבוד, אך גם מרושל או מגונה.
השיר מתייחס לרחוב פרדידו בניו אורלינס.
הסטנדרד "Perdido" בוצע בעיקר על ידי להקת אלינגטון, ומזוהה יותר מכל עמה.
הסטנדרד בוצע בעיקר באופן אינסטרומנטלי, וכמעט מעולם לא בוצע באופן ווקאלי, קולי, כלומר עם המילים שנכתבו לו.
מילים אלה נכתבו כשנתיים לאחר כתיבת הלחן והושרו לעיתים נדירות, הן באופן כללי והן עם להקת אלינגטון.
אחת הפעמים הנדירות האלה הייתה כאשר אלה פיצג'רלד שרה את השיר הזה באלבומה "אלה פיצג'רלד שרה את ספר השירים של דיוק אלינגטון" משנת 1957.
רבים אחרים הקליטו את השיר, כולל:
אנוך לייט והלייט בריגייד (Light Brigade)
People Don't Change (בעברית: אנשים לא משתנים) הוא המיני-אלבום של הזמר-יוצר האמריקאי פ.ג'יי הרדינג בהשתתפות הזמרת-יוצרת האמריקאית נואה סיירוס.
האלבום יצא לאור ב-23 באפריל 2021 על ידי חברת התקליטים RCA רקורדס ו-RECORDS.
מדינהתאריך יציאהפורמטחברת תקליטיםמקורעולם23 באפריל 2021הזרמת מוזיקה • הורדה דיגיטליתRCA רקורדס
Perfect World (בעברית: עולם מושלם) הוא אלבום האולפן היפני השלישי (החמישי בסך הכל) של להקת הבנות הדרום-קוריאנית טווייס.
האלבום יצא לאור ב-28 ביולי 2021 על ידי חברת התקליטים וורנר מיוזיק יפן.
האלבום כולל 10 רצועות בסך הכל, בהן ארבעה סינגלים: "Fanfare", "Better" ו-"Kura Kura" ו-"Perfect World".
ב-19 במאי 2021, פורסם טיזר תמונות בחשבונות המדיה החברתית היפנית של הלהקה.
ב-22 ביוני נחשפה רשימת הרצועות.
אזור תאריך יציאה פורמט מהדורה חברת תקליטים מקור כלל העולם 28 ביולי 2021 הורדה דיגיטלית, הזרמת מוזיקה, CD מהדורה רגילה האחים וורנר יפן DVD, CD מהדורה מוגבלת A CD מהדורה מוגבלת B
Perfect Day (בעברית: יום מושלם) הוא אלבום האולפן השני של להקת היורודאנס הגרמנייה קסקדה.
האלבום יצא לאור ב-3 בדצמבר 2007, על ידי חברת התקליטים זולנד רקורדס.
בדומה לקודמו, האלבום מורכב מרצועות יורודאנס קצביות; רבות מתוכן הן גרסאות כיסוי.
האלבום הזה כלל גרסאות כיסוי של שירים מתחילת שנות האלפיים של סוגות הרוק והקאנטרי, למעט "Because the Night" (שהוקלט במקור על ידי פטי סמית') שיצא ב-1978.
הביקורות שהופנו כלפי האלבום היו שליליות; מבקרי המוזיקה לא אהבו את האופי החוזר על עצמו וענו שכל השירים באלבום נשמעים דומים.
מקוםתאריםמכירות אירלנד (IRMA) זהב 7,500 הממלכה המאוחדת (BPI) כסף 60,000
"Perfect Strangers" (בעברית: זרים גמורים) הוא סינגל של המפיק המוזיקלי הבריטי, ג'ונאס בלו, בשיתוף פעולה עם הזמר-יוצר הבריטי, ג'ייפי קופר.
הסינגל, שיצא ב-3 ביוני 2016, נמצא באלבום Blue.
נכון לאפריל 2024, השיר הושמע למעלה ממיליארד פעמים בספוטיפיי.
גרסה יפנית לשיר של קבוצת הבנות הדרום קוריאנית, AOA, יצאה ב-30 בנובמבר 2016, והיא נמצאת באלבום Runway.
השיר הושמע במהלך גמר הליגה האירופית 2019 בין הקבוצות האנגליות צ'לסי וארסנל.
הווידאו קליפ של הסינגל יצא לראשונה ב־14 ביוני 2016. הווידאו קליפ כולו צולם בקייפטאון, דרום אפריקה.
בווידאו קליפ, ניתן לראות אישה (ויקטוריה שולץ) שפוגשת את אותו הגבר (דווין דולרי) בכל מקום שהיא הולכת.
לאחר מכן, הם נהנים יחד בדרום אפריקה, כשהגבר מציג תעלולי סקייטבורד והאישה מציגה ברייקדאנס.
נכון לאוקטובר 2022, הווידאו קליפ נצפה ביוטיוב למעלה מ־756 מיליון פעמים.
מדינהתאריםמכירותאוסטרליה (ARIA)פלטינה ×2140,000בלגיה (BEA)פלטינה20,000קנדה (Music Canada)פלטינה80,000גרמניה (BVMI)פלטינה400,000איטליה (FIMI)פלטינה ×3150,000מקסיקו (AMPROFON)זהב + פלטינה ×2150,000הולנד (NVPI)פלטינה ×5200,000ניו זילנד (RMNZ)פלטינה15,000פולין (ZPAV)פלטינה ×360,000פורטוגל (AFP)פלטינה10,000הממלכה המאוחדת (BPI)פלטינה ×21,200,000ארצות הברית (RIAA)זהב500,000
אזורתאריךפורמטגרסהחברת תקליטים הממלכה המאוחדת 3 ביוני 2016 הורדה דיגיטליתמקורית קפיטול רקורדס, פוזיטיביה רקורדס, וירג'ין EMI רקורדסעולם 15 ביולי 2016אקוסטיתJonas Blue Music 22 ביולי 2016רמיקסים
"Perfect" הוא סינגל של הדי ג'יי הגרמני, טופיק, והזמרת האמריקאית, אלי ברוק, שיצא, על ידי אולטרה רקורדס ו-B1 רקורדינגס, ב-26 בינואר 2018.
נכון לאפריל 2024, השיר הושמע למעלה מ-26 מיליון פעמים בספוטיפיי.
הווידאו קליפ של השיר יצא בערוץ היוטיוב של טופיק ב-26 בינואר 2018. נכון לדצמבר 2021, הווידאו קליפ נצפה למעלה מ-3.3 מיליון פעמים.
ניקולס רייס, מהמגזין בילבורד, אמר כי השיר הוא "מנגינת פופ ידידותית לרדיו, ועוד ג'אם [של ברוק]".
אריקה ראסל, מ-PopCrush, אמרה כי השיר הוא "שיר מעצים והמנון פופ בהיר".
שנהפרסקטגוריהתוצאההערות 2018 פרסי בחירת הנוער שיר השנה: דאנס/אלקטרוני
Perfectly Frank (בעברית: פרנק מושלם) הוא אלבום האולפן ה-43 של זמר הג'אז האמריקאי טוני בנט.
את האלבום הוציאה לאור ב-15 בספטמבר 1992 חברת התקליטים קולומביה רקורדס.
האלבום הוקלט כמחווה לזמר פרנק סינטרה.
Perfectly Frank הצליח באופן מסחרי בארצות הברית, ואף הוענק לו על ידי איגוד תעשיית ההקלטות האמריקאי תואר זהב.
בנוסף, הוא זכה בפרס גראמי לאלבום הפופ הווקאלי העממי הטוב ביותר לשנת 1993.
בשנת 2006, ביום הולדתו ה-80 של בנט, יצא האלבום לאור מחדש תחת השם Perfectly Frank: An American Classic Celebrates 80.
Perfect Day היא חברת הזנק בתחום טכנולוגיית המזון שבסיסה בברקלי (קליפורניה).
החברה פיתחה תהליכי ייצור של חלבוני חלב, בעיקר קזאין ומי גבינה, באמצעות תסיסה מיקרוביוטית, במיוחד מפטריות בביוריאקטורים, במקום מיצוי מחלב פרה.
שם החברה מבוסס על השיר Perfect Day של לו ריד.
נכון ליוני 2022, Perfect Day היא החברה היחידה שמשווקת מוצרים המבוססים על תחליף לחלבוני חלב המיוצרים בפרמנטציה מדויקת.
החברה נוסדה על ידי ושני יזמים נוספים בשנת 2014, בעזרת קרן הון סיכון שהעניקה להם מימון ראשוני וגישה למעבדת ביוטכנולוגיה.
החברה נקראה בתחילה "מוּפְרִי" ("Muufri", משחק מילים על מוצרי חלב ללא חלב פרה) ובשנת 2016 הוחלף שם החברה ל-Perfect Day.
החברה פיתחה מוצרי חלב צמחי, בהם גבינות ויוגורטים, שנמכרו ישירות לצרכנים.
בשנת 2017 שינתה אסטרטגיה עסקית והפכה בעיקר לחברת B2B המספקת חלבונים מן הצומח ליצרני מזון, המשלבים אותם בפסי הייצור של מוצריהם, בהם מיונז, חטיפי חלבון, תרכובת מזון לתינוקות ועוגיות.
במהלך השנים הורחב דירקטוריון החברה, ובין השאר הצטרפו אליו בוב אייגר, מנכ"ל חברת וולט דיסני, ונציג של טמסק אחזקות.
החברה גייסה כספים למימון פעילותה ממקורות מגוונים, במספר סבבי גיוס.
עד אוקטובר 2020 החברה גייסה כ-360 מיליון דולר.
בשנת 2019 ייצרה החברה גלידה מן הצומח במהדורה מצומצמת בת 1,000 אריזות של 3 ליטר, שנמכרו דרך אתר האינטרנט של החברה במחיר של 60 דולר ליחידה.
המלאי אזל בתוך מספר שעות.
החל משנת 2020 החברה משווקת את מוצריה באמצעות חברת Urgent, בהם מותג הגלידה הטבעונית "Brave Robot".
מנובמבר 2020 יצרניות גלידה נוספות בארצות הברית החלו לייצר גלידה טבעונית בשילוב רכיבים של Perfect Day, בהן החברות Graeter's ו-Smitten.
בספטמבר 2021 החלה Perfect Day לשווק גבינת שמנת מן הצומח בשם "Modern Kitchen" וכן אבקת חלבון טבעונית המיועדת לספורטאים בשם "California Performance".
בשנת 2022 החל להימכר משקה חלב צמחי בשם "Bored Cow" בטעמי שוקולד, וניל ותות שדה, על בסיס רכיבי חלבון של Perfect Day.
הפקת חלבוני מי גבינה וקזאין ממקור צמחי מתבצעת באמצעות תהליכי הנדסת ביוטכנולוגיה שבהם נעשה ריצוף DNA במיקרוביוטה כך שתרביות החיידקים מייצרות חלבונים הדומים ככל האפשר לחלבוני חלב, תוך שימוש ב-DNA רקומביננטי.
תרביות החיידקים גדלות במכלי תסיסה על מצע פחממתי מן הצומח, כגון סירופ תירס.
החלבון שנוצר מופרד מתרבית התאים ומיובש לאבקה.
לאחר מכן משלבים אותו בתהליכי ייצור מזון המכילים בדרך כלל חלבוני חלב פרה.
ייצור חלבונים באמצעות DNA רקומביננטי מקובל בתעשיית המזון, בין השאר לייצור אנזים הגבנה והם.
מספר חברות הזנק משתמשות בתהליכים דומים לייצור חלבוני חלב, בהן חברת New Culture מניו זילנד, Formo מגרמניה ורימילק מישראל.
"Peo lõpp" (בעברית: "סוף המסיבה") הוא שיר שהוקלט על ידי הלהקה האסטונית 5מינוסט.
הוא יצא לאור ב-5 ביוני 2020, בהוצאת חברת התקליטים יוניברסל מיוזיק גרופ, כסינגל שלא מתוך אלבום אולפן.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-2.7 מיליון השמעות.
השיר מתאר חוויות ממסיבה שמתקרבת לסיומה.
הדמויות בשיר משתפות זיכרונות מהלילה הארוך והמהנה, תוך שימת דגש על הקשר האינטימי שנוצר ביניהם, האינטראקציות החברתיות, והתחושות שמתעוררות כשהמסיבה נגמרת.
המספר מתאר כיצד המסיבה הסתיימה.
השיר כולל התייחסויות להנאות של החיים כמו שתיית אלכוהול, ריקודים, ושיחות עמוקות, וכן לתחושות של נוסטלגיה והתחלה חדשה.
הווידאו קליפ הרשמי של השיר הועלה ליוטיוב ב-5 ביוני 2020.
אזורתאריך יציאהפורמטחברת תקליטיםמקורעולם5 ביוני 2020סטרימינג • הורדה דיגיטליתיוניברסל מיוזיק גרופ
Pentium M היא משפחה של מעבדי 32 סיביות חד-ליבתים x86 ניידים (עם מיקרו-ארכיטקטורת Intel P6 משפורת) שנחשפה לראשונה בינואר 2003, והוו חלק מפלטפורמת המחשבים הניידים של אינטל "כרמל", תחת שם המותג החדש שהושק אז - Centrino.
היא פותחה על ידי צוות אינטל ישראל במרכז הפיתוח בחיפה, בראשות דדי פרלמוטר.
למעבדי ה-Pentium M היה הספק תרמי מרבי (TDP) של 5–27 W בהתאם לדגם, והם נועדו לשימוש במחשבים ניידים (ולכן הסיומת "M" עובר Mobile).